Mathis (TV-serie)

Mathis var en norsk TV-serie for barn som ble sendt på NRKs Barne-TV i 1975 og 1977. Serien var et slags dokudrama som skildret livet til den fem år gamle Mathis. Den var basert på autentiske opptak hjemme hos familien FürstVG - Hjemme hos Mathis (23.12.1975, s.37) og vakte betydelig oppmerksomhet første gang den ble vist.VG - Mathis i en ny verden (06.01.1977, s. Den første sesong av serien viste barnet i dets egen verden, mens den andre viste barnet mer ut mot samfunnet og andre barn. Kalle Fürst var seriens produsent (og far til Mathis). Kommentatorstemmen var ved Kyrre Haugen Bakke.

Den ble vist på svensk TV i 1978.VG - TV2 i dag (29.05.1978, s.42)

Kveldssendinger
Kvelden før hver Mathis-sending gikk en programserie beregnet på foreldre. Den het Etter leggetid, og var også laget av Elisabeth og Kalle Fürst. Her snakket barnepsykologene Magne Raundalen og Åse Gruda Skard om de emnene og problemene som ble tatt opp i Mathis dagen etterpå. Hensikten med programmene var å hjelpe usikre foreldre med barneoppdragelsen, og samtidig oppmuntre de til å se barneprogrammene sammen med barna sine. Det redaksjonen ønsket mer enn noe annet var at programmene skulle inspirere barn og voksne til å snakke sammen om de emnene som ble tatt opp.

Episoder
Sesong 1 
(gikk første gang fra 7. november til 19. desember 1975, og i reprise 1977)
Ep. 1: Mathis
Ep. 2: Mathis er redd
Ep. 3: Mathis får en søster
Ep. 4: Mathis og lillesøster
Ep. 5: Mathis og lillesøster del 2
Ep. 6: Vrang dag for Mathis
Ep. 7: Mathis på sykehusVG - Mathis på sykehus (19.12.1975, s.42)Sesong 2 
(gikk første gang fra 26. februar til 1. april 1977VG - TV-program (25.02.1977))
Ep. 1: Mathis og Maria
Ep. 2: Mathis på brannstasjonen
Ep. 3: Mathis hos tannlegen 
Ep. 4: Mathis på Finnskogen
Ep. 5: Mathis og sykkelen
Ep. 6: Mathis på skolenVG - TV i dag (01.04.1977, s.47)

Referanser

 Eksterne lenker 

Kategori:NRK Barne-TV
Kategori:TV-produksjoner på NRK
Kategori:Norske barneprogrammer på TV
Kategori:Norske dokusåper
Kategori:Norske TV-produksjoner fra 1970-årene